बेसिक कैमरा खरीदना (Choose a Basic Model) तकनीकी विवरणों (Technical Specifications) का मूल्यांकन
अगर आप आसानी से इस्तेमाल किया जा सकने वाले सामान्य, कम दाम वाले कैमरे लेना चाहते हैं तो पॉइंट एंड शूट कैमरा का विचार करें। इनमें एक दृश्यदर्शी (व्यूफाइंडर) होता है जोकि कैमरे में-से आर-पार होने वाली एक “विंडो” मात्र न होकर इसके द्वारा खींची जाने वाली तस्वीर की झलक भी दिखाती है; और इनमें बदलने योग्य अपेक्षाकृत कम सेटिंग्स होते हैं। हालाँकि इससे तस्वीरों की गुणवत्ता (पिक्चर क्वालिटी) बदतर होगी, परन्तु पॉइंट एंड शूट कैमरों में गुणवत्ता की विस्तृत श्रृंखला उपलब्ध है, इसलिए बिना जाँच-पड़ताल किये इन्हें खारिज न करें। एक SLR डिजिटल (कभी-कभी DSLR के रूप में प्रयुक्त) आपको ज्यादा क्रिएटिव कण्ट्रोल प्रदान करता है। लाइटिंग और फोकसिंग के लिए अधिकांश कैमरों में ऑटोमेटिक और मैन्युअल दोनों एडजेस्टमेंट्स होते हैं। अगर आप फोटोग्राफी के विभिन्न तकनीकी पहलुओं पर अतिरिक्त नियंत्रण चाहते हैं या फिर कलर-सेटिंग्स व फ़्लैश से खिलवाड़ करना आपको बहुत पसंद है तो डिजिटल SLR कैमरों के बारे में जरुर सोचें। जान लें कि ये हमेशा पॉइंट एंड शूट कैमरों से महंगे होते हैं। एसएलआर (SLR) का मतलब होता है - "सिंगल-लेन्स रिफ्लेक्स” (single-lens reflex) और यह दर्पण व प्रिज्म प्रणाली के बारे में वर्णन करता है जो दृश्यदर्शी (व्यूफाइंडर) को सटीक तस्वीर भेजता है। आजकल, इस प्रकार के सभी डिजिटल कैमरों में एक इलेक्ट्रॉनिक डिस्प्ले लगे होते हैं, पर अभी भी इन्हें एसएलआर (SLR) या डीएसएलआर (DSLR) के तौर पर ही उल्लेखित किया जाता है। याद रखें कि कभी-कभार सस्ता कैमरा भी आपकी जरूरत को महंगे कैमरे की अपेक्षा ज्यादा बेहतर तरीके से पूरा कर सकता है। उसी प्रकार, बड़े ब्रांड को अच्छी गुणवत्ता (क्वालिटी) का परिचायक समझ लिया जाता है, परन्तु इसका मतलब ये नहीं कि कम प्रसिद्धि वाले ब्रांड आपकी जरुरतों को पूरा नहीं कर पायेंगे। कैमरों को उनके प्रचारित दाम या विज्ञापन की बजाय उनके गुणों के आधार पर परखें। आप किसी कैमरे की अच्छी विशेषताएँ (फ़ीचर्स) और गुणवत्ता (क्वालिटी) देखकर भावनाओं में ना बहें; बल्कि इस बात का ध्यान अवश्य रखें कि आपको उस कैमरे को लेकर घुमना-फिरना भी है। आम तौर पर कहा जाय तो छोटे कैमरे बड़े की अपेक्षा कम गुणवत्ता वाले होते हैं, परन्तु अगर आप राजस्थान के रेगिस्तानी या यूरोप के बवंडर वाले इलाके के दौरे पर कैमरा ले जाने की योजना बना रहे हैं तो बड़े कैमरे के मोह का त्याग करना फायदेमंद हो सकता है। इसके खोल (केस) एवं उससे मिलनेवाली सुरक्षा के बारे में भी सोचें। अगर आप यात्रा करने जा रहे हैं तो अच्छी सुरक्षा देने वाले खोल को खरीदना चाहेंगे। सॉफ्ट कैमरा केसेस (Soft camera cases) आसानी से ले जाने एवं रखने योग्य होते हैं जबकि हार्ड कैमरा केसेस (hard camera cases) बेहतर सुरक्षा व जलरोधन (वाटर-प्रूफिंग) प्रदान करते हैं जो नन-कॉम्पैक्ट (non-compact) कैमरों के लिए आवश्यक हो सकते हैं। बड़े-बड़े कैमरों में भी असुविधाजनक छोटे हैंड-ग्रिप (hand grip) होते हैं जबकि कई छोटे कैमरों में ग्रिप होते ही नहीं हैं। आदर्श स्थिति में, ग्रिप द्वारा आपकी उँगलियों के अंदरूनी घुमाव को केवल भरना चाहिए या फिर कैमरा ही इतना हल्का हो कि आप उसे आसानी से संतुलित कर सकें। वरना इसे पकड़ने के दौरान ही आपकी उँगलियों में ऐंठन आ सकती है। बिना ग्रिप वाले छोटे कैमरों में नायलॉन (Nylon) या अन्य पदार्थ की डोरी बंधी होती है जिसे आप अपनी कलाई में लपेट सकते हैं। कैमरा अगर हाथ से फिसल जाए तो यह उसे नुकसान होने से बचाता है। कैमरों के दाम की तुलना करने से पहले आप मेमोरी कार्ड (memory card) और मेमोरी कार्ड रीडर के दामों को भी जरुरतानुसार जोड़ लें। अतिरिक्त बैटरियों व चार्जर के सेट रखना भी अच्छा विचार है। बेहतर सुरक्षा वाले केस खरीदने का निर्णय लें। एक बार इन्हें अपने दो-तीन चुने हुए विकल्पों (ऑप्शन्स) के साथ जोड़ दें तो आपको हरेक विकल्प (ऑप्शन) के दाम का बेहतर अंदाजा मिल जाएगा। अगर आप अपनी तस्वीरों को पोस्टर के तौर पर भी छपवा रहे हैं तो भी 5 मेगापिक्सेल या 13 मेगापिक्सेल वाले कैमरे के बीच का अंतर मुश्किल से दिखाई देता है। अगर आप कुछेक फोटोग्राफ के 8 X 11 प्रिंट्स निकालने की सोच रहे हैं तो 8 मेगापिक्सेल वाले कैमरे से भी अच्छे रिजोल्युशन की तस्वीरें आ सकती हैं। कई सस्ते कैमरों में बटन दबने एवं असल में फोटो खिंचने में पर्याप्त समय-अन्तराल (time-lag) हो सकता है। अगर आप अपने बच्चों, खेल-कूद या तेजी से काम करने वाले लोगों की तस्वीर खींचने वाले हैं तो ऐसे कैमरे की तलाश करें जिसकी समय-अंतराल (time-lag) अवधि 0.2 सेकंड्स या इससे कम हो। अगर आपके कैमरे का प्राथमिक उद्देश्य यही होगा तो लगातार (continuous) शूटिंग मोड वाले एसएलआर (SLR) कैमरे लेने के बारे में सोचें जो बटन दबाने के साथ ही तस्वीरों की पूरी श्रृंखला एक साथ कैद करने की सहूलियत प्रदान करेगा। कंटीन्यूअस फ्रेम रेट (Continuous frame rate) बताता है कि कैमरा कितनी तस्वीरें प्रति सेकंड कैद कर सकता है; तेज गतिविधियों में प्रयुक्त कैमरे हेतु यह संख्या कम-से-कम 5 फ्रेम प्रति सेकंड होना चाहिए।  नोट:  कैमरे के इंटरनल मेमोरी बफर के बारे में भी अवश्य पता करें या पूछें। यह बताता है कि कंटीन्यूअस शूटिंग मोड के दौरान थोड़ा रुकने के पश्चात मेमोरी ड्राइव में रक्षित करने से पहले कैमरा कितनी तस्वीरें संग्रह करके रख सकता है। ये जान लें कि अधिक फ्रेम रेट से ज्यादा सहायता नहीं मिल पाएगी अगर कैमरा एक समय पर आधे सेकंड तक ही लगातार तस्वीरें ले सकता है। ज़ूम फंक्शन से आप एक निर्दिष्ट मात्रा में फोकस की दूरी ठीक कर सकते हैं, जैसे कि सामान्य फोकल दूरी (focal distance) का चार गुना (4x) या पचास गुना (50x) के बराबर। यह विवरण हालाँकि विज्ञापन में दर्शाए संख्या जैसा सरल नहीं है। ऑप्टिकल ज़ूम (Optical Zoom) लेन्स की व्यवस्थापन (arrangement) को खुद बदलते हुए अधिक दूरी पर अवस्थित चीजों या वस्तुओं पर फोकस करके अच्छी गुणवत्ता (क्वालिटी) वाली तस्वीरें दिलाता है। डिजिटल ज़ूम (Digital zoom) द्वारा तस्वीर के बाकी हिस्से को छांटकर बिना कहीं और फोकस किये केवल इसके केंद्रीय भाग को इलेक्ट्रानिकली बढ़ाया जाता है। डिजिटल ज़ूम से कम गुणवत्तापूर्ण तस्वीरों को निकालकर किसी इमेज एडिटिंग सॉफ्टवेयर की सहायता से बड़ी आसानी से क्रॉप (crop) किया जा सकता है इसलिए इसका इस्तेमाल दूर की वस्तुओं की तस्वीर को छायांकित (फोटोग्राफ) करने में मददगार साबित होता है ना कि दूर स्थित किसी वस्तु की अच्छी गुणवत्ता वाली फोटोग्राफ लेने में। अगर आप अक्सर दूर की वस्तुओं पर ज़ूमिंग इन (zooming in) करने की सोच रहे हैं तो इमेज स्टेबलाइजेशन (image stabilization) तकनीक से लैस कैमरे का चुनाव करें। इससे आपको दूर की छोटी जगह पर भी फोकस कर स्थिर तस्वीरें लेने और ब्लर होने के अवसर को कम करने में मदद मिलती है। बहुत कैमरों में प्रमाणिक AA बैटरियों की बजाय ट्रेडमार्क युक्त बैटरियाँ लगी होती हैं। कैमरे के साथ मिली बैटरियाँ कभी ख़राब होने या खो जाने पर आपको दूसरी बैटरी लेने की जरुरत होगी। कहाँ मिलेगी, इसके बारे में पहले ही पता लगा लें और बैटरी को चार्ज करके बैकअप के तौर पर रख लें ताकि जरुरत पड़ने पर उसका इस्तेमाल कर सकें। हालाँकि आपको कैमरे के साथ एक मेमोरी कार्ड पहले से मिलेगा, परंतु आपको विभिन्न प्रकार के कार्ड के बारे में जानकारी होनी चाहिए ताकि नए कार्ड की जरूरत पड़ने पर आप वैसा ही खरीद सकें। उपभोक्ता कैमरों में एसडी (SD) या सिक्योर डिजिटल (Secure Digital) कार्ड सबसे ज्यादा लोकप्रिय हैं परन्तु, एसडीएचसी (SDHC) और एसडीएक्ससी (SDXC) जैसी किस्म वाले पुराने मॉडल्स के एसडी खांचों में काम नहीं करेंगे। ये स्टैण्डर्ड (standard), मिनी (mini) और माइक्रो (micro) आकारों में आते हैं। उच्चतर डीएसएलआर (DSLR) कैमरों में सीएफ (CF) या कॉम्पैक्ट फ़्लैश ड्राइव (Compact Flash drives) आमतौर पर पाए जाते हैं।  अगर आपको मेमोरी कार्ड खरीदने की जरुरत हो, तो पहले विचार कर लें कि आप कितनी तस्वीरों को संग्रह करना चाहते हैं।यह ऑनलाइन कैलकुलेटर आपको कैमरे के मेगापिक्सेल्स के आधार पर दिखायेगा कि कोई मेमोरी कार्ड कितनी तस्वीरें जमा कर सकता है। आदर्श तौर पर उपभोक्ता लगभग 400 फोटोग्राफ्स तक संग्रह करने वाले कैमरे को ज्यादा पसंद करता है लेकिन याद रहे कि विडियो बहुत ज्यादा जगह घेरती है। अगर आपके पास सही प्रकार के मेमोरी कार्ड या कंप्यूटर में इसके लिए सही स्लॉट (slot) नहीं भी हैं तो इसे खरीदना कतई जरुरी नहीं है। ज्यादातर डिजिटल कैमरे, सामान्य अटैचमेंट पद्धतियों द्वारा कैमरे से कंप्यूटर तक तस्वीरों को अंतरित (ट्रांसफर) करने हेतु प्रयुक्त यूएसबी अटैचमेंट या अन्य तरीकों के साथ आते हैं।
सस्ते व सामान्य पॉइंट एंड शूट (Point and Shoot) कैमरे के बारे में सोचें: अधिक नियंत्रण हेतु डिजिटल एसएलआर (digital SLR) का विचार करें: दाम ऊँचे और नाम बड़े होने का मतलब यह कतई नहीं है कि चीज अच्छी ही होगी: ऐसे कैमरे का चुनाव करें जो आपकी यातायात के तरीकों के अनुकूल हो: ऐसे कैमरे का चुनाव करें जिन्हें आप आरामपूर्वक पकड़ सकें: सहायक उपकरणों (एक्सेसरीज) के दाम जोड़ें: मेगापिक्सेल्स के आधार पर कोई निर्णय ना लें: गति (स्पीड) संबंधी अपनी जरूरत के बारे में सोचें: ज़ूम क्षमता (Zoom ability) को आँक लें: विभिन्न प्रकार की बैटरियों के बारे में सोचें: मेमोरी कार्ड फॉर्मेट के बारे में जान लें:
https://www.wikihow.com/Buy-a-Digital-Camera https://www.wikihow.com/Buy-a-Digital-Camera
Choosing a Basic Form Evaluating Technical Specifications